**Alb și Roșu**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plecat-am , dragă, de cu zori

fără să-ți dau de știre,

Pe un covor țesut din flori

zbura-voi prin gândire.

M-oi duce, colo-n răsărit,

pe-o nevăzută cale,

Să rup un strop de licărit

din raze epicale.

Am să-l fixez de-al meu cuvânt

ce inima îl știe

când brațele, cu-al lor veșmânt,

mi te cuprind în vrie.

Iar din al Soarelui ținut

voi rupe acea parte

ce îți va fi cald așternut

când eu voi fi departe.

Când raza se va pierde-n zori

de-a Soarelui magie,

Vor curge stropii călători

porniți în pribegie.

Își vor găsi al lor destin-

a inimii trăire,

ce le va fi un baldachin

bolnav de-a ta iubire.

Iar albul celui gând curat

ce sufletul mi-l poartă

le va fi mas îmbujorat

de o comună soartă.

S-or împleti în șnur de vis

și s-or roti în horă

să prindă-al dragostei zapis

în noua auroră.

Pe un lumesc așezământ

se vor roti, dând știre

că ROȘUL este jurământ

la propria-mi iubire.

Că te iubesc, cum nu va fi

o minte să priceapă,

Iar ALBUL tău mă va-nsoți

pân’ la a morții trapă.